George Simion, pe blog: Marcele, zi drept: ai jucat la bursă tu sau apropiații tăi? / Nici o postare pe social media, unde liderul partidului extremist are 1,3 milioane de urmăritori
George Simion, președintele partidului extremist AUR, a lansat sâmbătă pe blogul său o întrebare pentru premierul Ciolacu: "Marcele, zi drept: ai jucat la bursă tu sau apropiații tăi?", cu referire la rezultatul procesului dintre statul român și firma canadiană Gabriel Resources, câștigat de Ministerul Finanțelor.
Reacția lui Simion a venit după ce liderii USR l-au acuzat direct pe Ciolacu că ar fi manipulat bursa din Toronto prin declarațiile potrivit cărora România va pierde procesul, iar Cătălin Drulă a depus o sesizare la autoritatea canadiană care supraveghează piața de capital.
De remarcat că Simion nu a avut pe Facebook sau TikTok nici o postare critică la adresa lui Marcel Ciolacu pe tema declarațiilor acestora, deși liderul AUR are pe rețelele sociale peste 1,3 milioane de urmăritori. În schimb, Simion a postat un text pe blogul său, platformă cu o promovare scăzută.
În postarea de pe blog, Simion a scris că "întrebarea legitimă este următoarea: au tranzacționat Ciolacu, Iohannis, Ciucă sau apropiații lor acțiuni în această perioadă? A doua întrebare, care se leagă de prima: cine au fost speculatorii de pe bursă din această perioadă? Au ei vreo legătură cu reprezentanții PSD și PNL?"
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank